# Estació d'Autobusos de València

Dades del contacte i horari
* horari: sempre obert
* Tel. 96.346.62.66
* Av. Menéndez Pidal, 11
46009 València (barri del Tendetes, districte de Campanar)
L'Estació d'Autobusos de València és el terminal central d'autobusos a la ciutat de València. Situada entre el centre comercial Nuevo Centro i l'avinguda de Ramón Menéndez Pidal, es troba molt a prop de l'antic Hospital de la Fe i sobremira el Jardí del Túria.

## Arquitectura

Construida després de la Gran Riuada de València de 1957, no ha tingut obres de reforma important. L'estació té una planta quadrada i una façana ampla i de baixa altura, destacant un arc de formigó d'una punta a l'altra. L'edifici es divideix en dues plantes. La superior conté les oficines d'atenció al públic i els guixets de venda de bitllets, a més d'una cafeteria i unes consignes. L'inferior és un petit centre comercial que malgrat tot es troba en franc dessús. Amdues plantes donen accés a través d'escales a les andanes situades al darrere a l'aire lliure. Aquestes formen una "U" amb una illa en mig ocupada per un allargat edifici amb un estanc i unes sales d'espera. La zona dels vehicles s'accedeix des del carrer de Beltran Baguena (oest) i els autobusos ixen pel carrer de Ricardo Micó (est). Sobremiren l'estació un hotel d'estil gratacel i el Corte Inglés.

## Accessos

L'estació té una estació de metro anomenada Túria, situada al pont d'Ademús i amb una eixida per l'esmentat centre comercial. Els autobusos de l'EMT serveixen l'estació amb dues línies orbitals, la L79 i L80, a més de les línies L8, L79 que finalitzen el seu trajecte a l'estació, i les línies L2 i L29 que tenen parades al carrer de Ricardo Micó.

## Empreses i destinacions

* Autobuses Jiménez: Calamocha
* Auto-líneas Alsina: Ciudad Real - Toledo - Aranjuez - Ocaña - La Roda - Villamalea - Tomelloso - Mira - Quintanar de la Orden - Alcázar de San Juan - Cañete - Camporrobles - Conca directe, o per Almodóvar o per Valverde de los Arroyos
* La Requense de Autobuses: Puertollano - Albacete
* Bilman Bus: Logronyo - Vitòria - Bilbao - Santander / Tudela - Pamplona - Tolosa - Sant Sebastià - Irun
* Auto-Res: Madrid // Des de Madrid: Càceres - Lisboa - Mèrida - Badajoz - Ourense - Pontevedra - Salamanca - Vigo - Zamora
* Alsa/Enatcar: Almansa - Albacete - Jaén - Granada - Màlaga - Marbella - Algesires // Castelló de la Plana - Tarragona - Barcelona - Manresa… // Gandia - Dénia - Alacant - Albacete - Jaén - Còrdova - Sevilla // Alginet - Iecla - Caravaca // Cullera - Sueca - Sollana - Silla //... .
* Autocares Grupo Samar: Xèrica - Viver - Rubielos de Mora - Terol - Monreal del Campo - Molina de Aragón - Alcolea de Tajo - Guadalajara - Madrid
* Hife: Lleida (autopista), Castelló - Tortosa (general), Vinaròs (autopista)
* Autobuses Buñol: Torrent - Monserrat - Montroi - Real de Montroi - Llombai - Catadau - Alfarp - Dosaigües - Millars // Torís // Guadassuar - Alzira - Carcaixent // Tavernes de la Valldigna - Benifairó de la Valldigna - Simat de la Valldigna // Algemesí - Albalat dels Sorells - Benicull - Polinyà de Xúquer - Riola // Xest - Xiva - Bunyol - Alboraig - Macastre - Iàtova // Silla - Ford - Almussafes - Benifaió - Llombai - Benimodo
* La Concepción: La Costera - L'Olleria - Aielo de Malferit - Ontinyent - Bocairent - Banyeres de Mariola - Beneixama - la Canyada de Biar - Villena
* Autocares Herca: Montanejos - Sogorb - Sedaví - Montcada
* Travicoi: l'Alcúdia de Carlet - Massalavés - Alberic - Llosa de Ranes - Xàtiva - Albaida - Muro d'Alcoi - Cocentaina - Alcoi - Ibi
Línies europees:
* Linebús
* Eurolines
* Starbus

## Referències

* ↑ Navarro Castelló, Carlos. «La estación de autobuses de València inicia sus obras de mejora en pleno debate sobre su traslado al centro» (en castellà). El Diario, 16-07-2022. [Consulta: 26 gener 2024].
* ↑ Gozalbo, Marta. «Los cambios en las líneas de EMT aíslan la Estación de Autobuses de Valencia del centro de la ciudad» (en castellà). Valencia Plaza, 21-08-2016. [Consulta: 26 gener 2024].

## Vegeu també

* Empresa Municipal de Transports de València

## Enllaços externs

* Plana web de l'Ajuntament sobre l'estació